Αποτελέσματα της ολικής διακολπικής / διαπνευμονικής διόθρωσης της τετραλογίας fallot μέ έμφαση στα στοιχεία λειτουργικότητας της δεξιάς κοιλίας
Authors: Σαρρής Γεώργιος 
Published: August 2021

Εισαγωγή: Η διακολπική / διαπνευμονική διόρθωση τετραλογίας Fallot κερδίζει προοδευτικά έδαφος, λόγω των πλεονεκτημάτων που φαίνεται ότι παρέχει στη καλύτερη δυνατή διατήρηση της γεωμετρίας, δομής και λειτουργίας της δεξιάς κοιλίας, αφού αποφεύγεται η κοιλιοτομή, σε αντίθεση με την διακοιλιακή προσπέλαση . Αυτό έχει σαν αποτέλεσμα την πιθανή μείωση των επιπλοκών , ακόμα δε και της μετεγχειρητικής θνητότητας που είναι δυνατόν να προκαλέσει η δυσλειτουργία της δεξιάς κοιλίας. Για τον λόγο αυτό υιοθετήθηκε αυτή η χειρουργική μέθοδος ολικής διόρθωσης από το τμήμα μας. Στην μελέτη αυτή παρουσιάζονται και αξιολογούνται τα αποτελέσματα της μεθόδου που εφαρμόσθηκε σε ασθενείς της κλινικής μας, ιιε υπόθεση εργασίας ότι, τι διόρθωση της Τετραλογίας Fallot με την διακολπική -διαπνευμονική μέθοδο στην βρειρική ηλικία οδηγεί σε άριστα κλινικά αποτελέσματα και διατήρηση της λειτουργικότητας τη g δεξιάς κοιλίας σε ιιεσοπρόθεσμη ιιετεγγειρητική παρακολούθηση.Μέθοδοι: Μεταξύ Σεπτεμβρίου 1997 - Δεκεμβρίου 2004, 164 διαδοχικοί ασθενείς με διάγνωση τετραλογίας Fallot παραπέμφθηκαν στο τμήμα μας για χειρουργική θεραπεία. Εξ αυτών 163 ασθενείς ( ηλικίας 6 μηνών - 45 ετών, μέση τιμή 1,5 έτη ) υπεβλήθησαν σε ολική διακολπική/διαπνευμονική διόρθωση, συμπεριλαμβανομένων 13 ( εκ 14 συνολικώς ) ασθενών που υποβλήθηκαν αρχικά σε αορτοπνευμονική παράκαμψη(9 σε άλλο κέντρο και 5 στο τμήμα μας) και 5 ασθενών με ανώμαλη έκφυση ή πορεία στεφανιαίου αγγείου. Αναλυτικώς σε 142 ασθενείς εγένετο πλαστική στελέχους της πνευμονικής αρτηρίας δι' αυτολόγου περικαρδίου, ενώ ήταν αναγκαία και πλαστική των κλάδων της πνευμονικής αρτηρίας σε 31 ασθενείς, σε 129 δε περιπτώσεις διενεργήθηκε και πλαστική διεύρυνση του πνευμονικού δακτυλίου. Σε 14 ασθενείς κρίθηκε αναγκαία η τοποθέτηση μονογλωχινικού βαλβιδικού μηχανισμού. Προ της εξόδου από το νοσοκομείο όλοι οι ασθενείς υπεβλήθησαν σε υπερηχογραφικό έλεγχο, η τακτική δε μετεγχειρητική παρακολούθηση συμπεριλάμβανε τόσο κλινική όσο και υπερηχογραφική μελέτη αυτών.Αποτελέσματα: Δεν υπήρξε θάνατος σ’ αυτή τη σειρά ασθενών, ενώ 1 ασθενής χρειάσθηκε επανεπέμβαση την 4η μετεγχειρητική ημέρα λόγω υπολειπομένης απόφραξης του χώρου εξόδου της δεξιάς κοιλίας. Η μέση παραμονή στη Μονάδα Εντατικής Θεραπείας ήταν 3 ημέρες η δε μέση διάρκεια νοσηλείας των ασθενών ήταν 11 ημέρες. Κατά την έξοδο από το νοσοκομείο η κλίση πίεσης του χώρου εξόδου της δεξιάς κοιλίας ήταν 13,7±13(μέση 10) mmHg, ενώ οι περισσότεροι ασθενείς (94%) παρουσίαζαν μόνο μέχρι μέτριου βαθμού ανεπάρκεια πνευμονικής βαλβίδας (1+ σε 63,8%, 2+ σε 30,6%), φυσιολογική (92,6%) ή ελαφρώς επηρεασμένη λειτουργικότητα (6,1 %) της δεξιάς κοιλίας και 81 % αυτών είχαν ήπια ή μέχρι μέτρια ανεπάρκεια της τριγλώχινας βαλβίδας. Ένας ( 1 ) ασθενής υπεβλήθη σε επανεπέμβαση πλαστικής διόρθωσης της μιτροειδούς βαλβίδας (συγγενώς σχιστή πρόσθια γλωχίνα) 5,5 έτη μετεγχειρητικά λόγω επιδεινούμενης ανεπαρκείας της μιτροειδούς βαλβίδας και συγχρόνως σε αντικατάσταση της μετρίως ανεπαρκούσης πνευμονικής βαλβίδας με βαλβιδοφόρο ξενομόσχευμα. Η μετεγχειρητική παρακολούθηση των ασθενών ήταν πλήρης ( 100% των ασθενών, μέση περίοδος 3,05 έτη), όλοι δε ανήκουν στην κατηγορία κατά ΝΥΗΑ I ή II. Υπερηχογραφικά ο βαθμός ανεπαρκείας της πνευμονικής βαλβίδας παρέμεινε σταθερός (69,9% με 0-1+ και 24,5% 2+ ανεπάρκεια), ενώ 96% των ασθενών παρουσίαζαν έως μέτριου βαθμού ανεπάρκεια της τριγλώχινας βαλβίδας , με φυσιολογική λειτουργικότητα της δεξιάς κοιλίας στο 93,2% των περιπτώσεων, τέλος δε η κλίση πιέσεως του χώρου εξόδου της δεξιάς κοιλίας παρέμεινε χαμηλή.Συμπεράσματα: Τα αποτελέσματα μετά ολική διαπνευμονική / διακολπική διόρθωση τετραλογίας Fallot στο τμήμα μας επιβεβαιώνουν τ?/ν διατυπωθείσα υπόθεση εργασίας. Τα άμεσα μετεγχειρητικά αποτελέσματα (θνητότητα, νοσηρότητα και δείκτες λειτουργικότητας της δεξιάς κοιλίας) συγκρίνονται ιδιαίτερα ευνοϊκά με τα αναφερόμενα στην βιβλιογραφία. Επιπρόσθετα, κατά την μεσοπρόθεσμη μετεγχειρητική παρακολούθηση η ανεπάρκεια της πνευμονικής βαλβίδας παραμένει μέχρι μέτρια (όχι κλινικά σημαντική), ενώ η απουσία σημαντικού βαθμού απόφραξης του χώρου εξόδου δεξιάς κοιλίας και συνολικά η διατήρηση πολύ καλής λειτουργικότητας της δεξιάς κοιλίας είναι ελπιδοφόρα για την σε βάθος χρόνου πορεία των ασθενών αυτών. Θα είναι πάντως χρήσιμο να υπάρχει και περαιτέρω μακροπρόθεσμη παρακολούθηση όλων των ασθενών, ώστε να επιβεβαιωθεί ότι τα ευρήματα αυτά διατηρούνται και κατά την απώτερη μετεγχειρητική περίοδο.